《和老人观牧图》
宋代·崔鶠

作官畏人嘲，胡孙骑牧牛。
却离大江水，还家整归舟。
还家此计不可移，此乐勿令儿辈知。
行歌带索拾遗穗，耳静不复闻征鼙。
功名亦妄尔，吾生去此将安之。
趁此青草长，自牧牛与羊。
不减九十头，何翅三百强。
沙平水浅南山下，千角万蹄如此画。
牛腰吹笛遡秋风，不问人间矍铄翁。

作者简介：崔鶠(yǎn)，元佑进士，任凤州（今陕西凤县东）司户参军、筠州（今江西高安）推官。宣和六年(1124)起用为宁化军（治所在今山西静乐北宁化）通判，召为殿中侍御史。宋钦宗即位，以谏官召用，上书论蔡京之奸时，曾论及当时的文禁：“若苏轼、黄庭坚之文章，范镇、沈括之杂说，悉以严刑重赏，禁其收藏。其苛锢多士，亦已密矣。”而此时北宋垂亡矣。他深知局势难以挽回，“每叹天下事不可为”(吕本中《师友杂志》)，不久得挛疾而卒。